გიორგი ანჩაბაძე

გიორგი ანჩაბაძე (დ. 1949, თბილისი) – ქართველი ისტორიკოსი, წარმოშობით აფხაზი, ისტორიის მეცნიერებათა დოქტორი, პროფესორი.
ბიოგრაფია
გიორგი ანჩაბაძე დაიბადა ქ. თბილისში 1949 წელს ისტორიკოს ზურაბ ანჩაბაძის ოჯახში. დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი, შემდეგ საქართველოს მეცნიერებათა აკადემიის ისტორიის, აქრეოლოგიის და ეთნოგრაფიის ინსტიტუტის ასპირანტურა. 1975 წელს დაიცვა საკანდიდატო დისერტაცია, ხოლო 1990 წელს – სადოქტორო. არის 1975-2010 წლებში მუშაობდა საქართველოს მეცნიერებათა აკადემიის ისტორიისა და ეთნოლოგიის ინსტიტუტში, სადაც გაიარა გზა უმცროსი მეცნიერ-თანამშრომლიდან მთავარ მეცნიერ-თანამშრომლამდე. 1984-1992 წლებში შეთავსებით მუშაობდა აფხაზეთის სახელმწიფო უნივერსიტეტში, სადაც 1991 წელს აირჩიეს პროფესორად. 2007 წლიდან მუშაობს სსიპილიას სახელმწიფო უნივერსიტეტში,2007-2018 წლებში სრული პროფესორი იყო, 2018 წლიდან ემერიტუს-პროფესორია. 2001 წლიდან დღემდე ლექციებს კითხულობს აგრეთვე ქალაქ სოხუმში, ე.წ აფხაზეთის სახელმწიფო უნივერსიტეტში.
გიორგი ანჩაბაძის სამეცნიერო ინტერესების სფეროს წარმოადგენს საქართველოსა და კავკასიის ხალხების ისტორია უძველესი ხანიდან ჩვენს დრომდე, სამხედრო ისტორია (ომებისა და სამხედრო ხელოვნების ისტორია, შეიარაღებული ძალების ისტორია, საბრძოლო იარაღისა და ტექნიკის ისტორია, სამხედრო-ისტორიული წყაროთმცოდნეობა, სამხედრო-ისტორიული კარტოგრაფია და სხვ),ზოგადი წყაროთმცოდნეობა, ეთნიკური ისტორია და ხალხთაშორისი ურთიერთობების ისტორია, ისტორიული გეოგრაფია და კარტოგრაფია.
გიორგი ანჩაბაძეს გამოქვეყნებული აქვს 170-ზე მეტინაშრომი (ზოგი თანაავტორობით), მათ შორის 24 წიგნი (მონოგრაფიები, საავტორო კრებულები, სახელმძღვანელოები, სალექციო კურსები და ა.შ.).
ბიბლიოგრაფია
Анчабадзе Г.З. ВАЙНАХИ. — Тбилиси, 2001.
ანჩაბაძე გ. XVII საუკუნის თურქი მოგზაურის ევლია ჩელების ცნობები საქართველოს შესახებ [გ. ფუთურიძის პუბლიკაციის გამო] // მაცნე (ისტორიის ... სერია), საქართველოს სსრ მეცნიერებათა აკადემია, 1974, N3, გვ.162-165
ანჩაბაძე გ. დიმიტრი ბაქრაძე - ქართული წყაროთმცოდნეობის თვალსაჩინო წარმომადგენელი [1826-1890] // ქართული წყაროთმცოდნეობა, ტ. 5, 1978, გვ.76-85, რეზიუმე: რუსულ ენაზე
ანჩაბაძე გ. მნიშვნელოვანი მონოგრაფია თეორიულ წყაროთმცოდნეობაში [Л. Пушкарев Класификация русских письменных источников по отечесвенной истории. М. Наука, 1975. მიმოხილვა] // ქართული წყაროთმცოდნეობა, ტ. 5, 1978, გვ.153-164
ანჩაბაძე გ. ისტორიკოსი ნიკო დადიანი // საქართველოს სსრ მეცნიერებათა აკადემიის მაცნე (ისტორიის ... სერია)- 1980, N3, გვ. 209-215
ანჩაბაძე გ. ევლია ჩელების ცნობები აფხაზური და აბაზური ტომების შესახებ ["მოგზაურობის წიგნის" ("სეიაჰათ-ნამე") მიხედვით] // საისტორიო კრებული (ისტორიის, არქეოლოგიისა და ეთნოგრაფიის ინსტიტუტი), ტ. 6, 1976, გვ.75-93
ანჩაბაძე გ. ქართული ლაშქრის საბრძოლო წყობა და ბრძოლის წარმოების ხერხები თეიმურაზ II-ის "სარკე თქმულთა ანუ დღისა და ღამის გაბაასების" მიხედვით // მაცნე (ისტორიის ... სერია), საქართველოს სსრ მეცნიერებათა აკადემია, 1984, N2, გვ.93-99, რეზიუმე რუს. ენ.
ანჩაბაძე გ. სეხნია ჩხეიძის "ცხოვრება მეფეთა" როგორც სამხედრო საისტორიო წყარო // მაცნე (ისტორიის ... სერია), საქართველოს სსრ მეცნიერებათა აკადემია, 1988, N4, გვ.56-64, რეზიუმე რუსულ ენ.
რესურსები ინტერნეტში
Профессор Анчабадзе против искажения истории грузино-абхазских отношений // Виталий Шария, Эхо Кавказа //2010 RFE
რუსეთი — აფხაზეთის სტრატეგიული პარტნიორი თუ სახელმწიფოებრიობის მტერი? // ჯიმშერ რეხვიაშვილი, რადიო „თავისუფლება“
აფხაზი ისტორიკოსები
დაბადებული 1949
ქართველი ისტორიკოსები
გიორგი